 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ክሊማዊ ለውጢ ዓለም ኣብ ቀራና መንገዲያ ዘላ 3 ታሕሳስ 2018 ምንጪ ስእሊ, AFPGetty Images ኣርባዕተ ብዛዕባ ክሊማዊ ለውጢ ዝግደሱ ሰባት ዓለምና ኣብ ቃራና መንገዲያ ዘላ ክብሉ ኣጠንቂቖም 200 ካብ ዝጽግዓ ሃገራት ዝተወጻጽኡ ወከልቲ ብዛዕባ ለውጢ ክሌማን ስምምዕ ፓሪስ ሓዲስካ ግብራዊ ንምግባርን ንክዘራረቡ ኣብ ፖላንድ ተኣኪቦም ኣለው ከም በዓል ኣሜሪካን ሕብረት ኤውሮጳን ዝበላ ልዑል ቑጠባዊ ምዕባለ ዘለወን ሃገራት ለውጢ ክሌማን ንምክልኻል ኣብ 2015 ኣብ ፓሪስ ዝተበጽሐ ውዕሊ መሊአን ግብራዊ ይገብራ ብዘይምህላወን እናወሰኸ ዝመጽእ ዘሎ ዋዒ የተሓሳስበኒዩ ክብል ውድብ ሕቡራት ሃገራት ኣጠንቂቑዩ ነዚ ዝከታተሉ ተመራመርቲ ድማ እቲ ኣብ ፓሪስ ዝተበጽሐ ስምምዕ መጠን ዋዒ ካብ 2 ዲግሪ ሴልሽየስ ንከይውስኽ ዝሕግዝኳ እንተኾነ ካብ 1.5 ዲግሪ ሴልሽየስ ንታሕቲ ግና ክኸውን ይግባእዮም ዝብሉ ተጋባእቲ ናይቲ ዋዕላ COP24 ተባሂሉ ዝፍለጥ ዋዕላ ኣብ ውሳነ ክበጽሑ ኣብ ትሕቲ ዓቢ ጸቕጢ ስለዝነበሩ ነቲ ዋዕላ ሓደ መዓልቲ ኣቐዲሞምዮም ጀሚሮሞ እዚ ከምዚሉ እንከሎ ባንኪ ዓለም ኣብ ዝቕጽሉ ሓሙሽተ ዓመታት ዝትግበር ናይ 200 ቢሊዮን ዶላር ምወላ ክገብር ምዃኑ ኣበሲሩሎ እዚ ገንዘብዚ ክሊማዊ ለውጢ ንምብዳህ ስጉምቲ ንዝወስዳ ሃገራት ኣብ ምሕጋዝ ክውዕልዩ ንምኻኑ መጠን ዋዒ ዓለም ክንደይዩ ዝውስኽ ዘሎ? 